context: Foreldrekoden: Slik unngår du at familieferien kollapser
  FOTO: Morten Uglum Psykolog og familieterapeut Hedvig Montgomery og journalist Bjørn Egil Halvorsen er vertskap i Foreldrekoden.
  Du har brent av alle feriepengene på hvit sand og palmesus, eller safari og klatre-action. Og hva skjer? Klaging, syting og grining fra barna. Resultat: bitterhet og store skuffelser. «Det var den ferien».
  Jo da, det er lett å spenne forventningene høyt når familien skal på ferietur. Fri. Avkobling. Alle skal kose seg sammen. Så: kollaps.
  – Det handler om å legge forventningene på et levelig nivå, sier psykolog og familieterapeut Hedvig Montgomery i sesongens siste episode av podkasten Foreldrekoden.
  Hør episoden i Itunes her eller Spotify her.
  Du kan også lytte i spilleren nedenfor:
  Men hva innebærer det?
  – Det du skal bruke tid på i forkant er å tenke over: «Passer ferien til den gjengen vi er?»
  Kort oppsummert:
  Reiser du med barnehagebarn? Da handler det om å gjøre ferien langsom nok. Barna må føle seg trygge på feriestedet. Ikke for mange og ikke for korte stopp underveis.
  Reiser du med 10-åring? En gullalder. De synes fortsatt du er et fint reisefølge. Og de er nysgjerrige og klare for å prøve nye ting.
  På tur med tenåring? Straks mer utfordrende. De vil ikke nødvendigvis gjøre det samme som dere «alltid har gjort». Et generelt råd: Sørg for trådløst nettverk!
  Her er høydepunktene
  Dette er bare noen av rådene som serveres i en sommerferie-spesial av Foreldrekoden.
  I denne episoden får du vite hva du bør gjøre for å komme helskinnet gjennom. Og hva du absolutt ikke bør gjøre.
  God sommer!
  Nedenfor finner du våre mest populære episoder denne sesongen
  Vil du høre flere? Her er en samleside med alle episodene
  Foreldrekoden har etablert en egen Facebook-gruppe for foreldre i alle aldre. Her kan du få eksklusiv informasjon, få et innblikk bak spakene og være med å diskutere temaer og få tips fra andre. Bli med!
  Vi er selvsagt også på Instagram. Følg oss gjerne for bakgrunnsbilder og ekstra info.
question: Hvordan bør en ferie med barnehagebarn være?
answers.text: langsom nok